CELEX: 32004R1450
Language: fi
Date: 2004-08-13 00:00:00
Title: Komission asetus (EY) N:o 1450/2004, annettu 13 päivänä elokuuta 2004, innovaatiotilastojen tuotannosta ja kehittämisestä tehdyn Euroopan parlamentin ja neuvoston päätöksen N:o 1608/2003/EY täytäntöönpanosta(ETA:n kannalta merkityksellinen teksti)

14.8.2004   
            
            
               FI
            
            
               Euroopan unionin virallinen lehti
            
            
               L 267/32
            
         
      KOMISSION ASETUS (EY) N:o 1450/2004,
   annettu 13 päivänä elokuuta 2004,
   innovaatiotilastojen tuotannosta ja kehittämisestä tehdyn Euroopan parlamentin ja neuvoston päätöksen N:o 1608/2003/EY täytäntöönpanosta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön tiede- ja teknologiatilastojen tuotannosta ja kehittämisestä 22 päivänä heinäkuuta 2003 tehdyn Euroopan parlamentin ja neuvoston päätöksen N:o 1608/2003/EY (1) ja erityisesti sen 3 artiklan,
   sekä katsoo seuraavaa:
   
               (1)
            
            
               Päätöksellä N:o 1608/2003/EY määritettiin tarvittavat yksittäiset tilastotoimet, joilla voidaan laatia yhteisön tiede- ja teknologia- ja innovaatiotilastot.
            
         
               (2)
            
            
               On tarpeen hyväksyä toimenpiteitä, joilla pannaan täytäntöön päätöksen N:o 1608/2003/EY 2 artiklassa määritetyt yksittäiset tilastotoimet.
            
         
               (3)
            
            
               Yksittäisissä tilastotoimissa olisi otettava huomioon yhteisön tilasto-ohjelmasta vuosiksi 2003–2007 16 päivänä joulukuuta 2002 tehty Euroopan parlamentin ja neuvoston päätös N:o 2367/2002/EY (2), jossa nimenomaisesti määritellään työohjelma innovaatiotilastojen tuotannolle ja kehittämiselle vuosina 2003–2007.
            
         
               (4)
            
            
               On tarpeen varmistaa, että yhteisön innovaatiotilastot ovat johdonmukaisia muihin kansainvälisiin standardeihin nähden, ja siksi on otettava huomioon Taloudellisen yhteistyön ja kehityksen järjestön (OECD) ja muiden kansainvälisten organisaatioiden tekemä työ.
            
         
               (5)
            
            
               Pantaessa täytäntöön päätöstä N:o 1608/2003/EY olisi otettava huomioon yhteisön tilastoista 17 päivänä helmikuuta 1997 annetun neuvoston asetuksen (EY) N:o 322/97 (3) muodostama viitekehys, kun vahvistetaan hallinnollisten tietolähteiden käyttömahdollisuutta ja tilastosalaisuutta koskevia säännöksiä.
            
         
               (6)
            
            
               Tässä asetuksessa säädetyt toimenpiteet ovat tilasto-ohjelmakomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Tällä asetuksella säädetään toimenpiteistä, joilla pannaan täytäntöön päätös N:o 1608/2003/EY yhteisön innovaatiotilastojen osalta.
   2 artikla
   1.   Tämä asetus koskee yhteisön innovaatiotilastoja. Tilastoja varten olevat tilastomuuttujaluettelot, tilastojen piiriin kuuluvat toiminnat ja toimialat, tulosten jaottelu, tilastojen laatimisväli, tietojen toimittamisen määräajat ja siirtymäajat ovat määriteltyinä liitteessä.
   2.   Niiden arviointikertomusten päätelmien pohjalta, jotka esitetään päätöksen N:o 1608/2003/EY 5 artiklan mukaisesti Euroopan parlamentille ja neuvostolle, voidaan tilastomuuttujaluetteloa, tilastojen piiriin kuuluvaa toimintaa ja toimialoja, tulosten jaottelua, tilastojen laatimisväliä, tietojen toimittamisen määräaikoja sekä muita tämän asetuksen liitteiden mukaisia ominaispiirteitä säännöllisin väliajoin tarkistaa.
   3 artikla
   Jäsenvaltioiden on hankittava tarvittavat tiedot yhdistelmällä erilaisia lähteitä, kuten otantakyselyitä, hallinnollisia tietolähteitä tai muita tietolähteitä. Muiden tietolähteiden on laadultaan ja tilastollisten estimointimenettelyjen osalta vähintäänkin vastattava otantakyselyitä ja hallinnollisia tietolähteitä.
   4 artikla
   Liitteessä luetellut yhteisön innovaatiotilastot perustuvat yhdenmukaistettuihin käsitteisiin ja määritelmiin, jotka sisältyvät Oslon käsikirjan tuoreimpaan laitokseen. Jäsenvaltioiden on sovellettava koottaviin tilastoihin näitä yhdenmukaistettuja käsitteitä ja määritelmiä.
   Päätöksen N:o 1608/2003/EY 5 artiklan mukaisesti Euroopan parlamentille ja neuvostolle esitettävissä kertomuksissa on viitattava käsitteisiin ja määritelmiin sekä niiden soveltamiseen.
   5 artikla
   Jäsenvaltioiden on toimitettava liitteessä luetellut aggregoidut tilastot komissiolle (Eurostatille) vakiomuotoisina. Ne voivat vapaaehtoisesti toimittaa yksittäisiä tietueita komissiolle (Eurostatille) vakiomuotoisina. Tietojen siirrossa käytettävän vakiomuodon määrittää komissio (Eurostat) yhteistyössä jäsenvaltioiden kanssa.
   6 artikla
   Jäsenvaltioiden ja komission (Eurostatin) on toteuttava laadunarviointi.
   Jäsenvaltioiden on komission (Eurostatin) pyynnöstä toimitettava tiedot, joita tämän asetuksen liitteessä säädettyjen tilastojen laadun arvioiminen edellyttää ja jotka ovat tarpeen päätöksen N:o 1608/2003/EY 5 artiklassa säädettyjen, arviointikertomuksia koskevien vaatimusten täyttämiseksi.
   7 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä elokuuta 2004.
      
         
            Komission puolesta
         
         Joaquín ALMUNIA
         
         
            Komission jäsen
         
      
   
   
      (1)  EUVL L 230, 16.9.2003, s. 1.
   
      (2)  EYVL L 358, 31.12.2002, s. 1.
   
      (3)  EYVL L 52, 22.2.1997, s. 1. Asetus sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
   
      LIITE
      INNOVAATIOTILASTOT
      1 jakso
      Jäsenvaltiot laativat seuraavat yhteisön innovaatiotilastot:
      
                  Koodi
               
               
                  Osasto
               
               
                  Huomautukset
               
            
                  1
               
               
                  Innovatiivisten yritysten lukumäärä
               
               
                  Absoluuttisena arvona ja prosentteina kaikista yrityksistä ilmaistuna
               
            
                  2
               
               
                  Niiden innovatiivisten yritysten lukumäärä, jotka esittelivät uusia tai merkittävästi parannettuja tuotteita, jotka ovat markkinoille uusia
               
               
                  Absoluuttisena arvona, prosentteina kaikista yrityksistä ja prosentteina innovatiivisista yrityksistä ilmaistuna
               
            
                  3
               
               
                  Liikevaihto innovaatioista, jotka liittyvät uusiin tai merkittävästi parannettuihin tuotteisiin, jotka ovat markkinoille uusia
               
               
                  Absoluuttisena arvona, prosentteina koko liikevaihdosta ja prosentteina innovatiivisten yritysten koko liikevaihdosta ilmaistuna
               
            
                  4
               
               
                  Liikevaihto innovaatioista, jotka liittyvät uusiin tai merkittävästi parannettuihin tuotteisiin, jotka ovat yritykselle uusia, mutta eivät ole sitä markkinoille
               
               
                  Absoluuttisena arvona, prosentteina koko liikevaihdosta ja prosentteina innovatiivisten yritysten koko liikevaihdosta ilmaistuna
               
            
                  5
               
               
                  Innovaatioyhteistyössä mukana olevien innovatiivisten yritysten lukumäärä
               
               
                  Absoluuttisena arvona ja prosentteina kaikista innovatiivisista yrityksistä ilmaistuna
               
            
                  6
               
               
                  Innovaatiomenot
               
               
                  Absoluuttisena arvona, prosentteina koko liikevaihdosta ja prosentteina innovatiivisten yritysten koko liikevaihdosta ilmaistuna – vapaaehtoinen
               
            
                  7
               
               
                  Niiden innovatiivisten yritysten määrä, jotka ilmoittivat innovaation vaikuttaneen merkittävästi
               
               
                  Absoluuttisena arvona ja prosentteina kaikista innovatiivisista yrityksistä ilmaistuna
               
            
                  8
               
               
                  Niiden innovatiivisten yritysten määrä, jotka ilmoittivat merkittävistä innovaation tietolähteistä
               
               
                  Absoluuttisena arvona ja prosentteina kaikista innovatiivisista yrityksistä ilmaistuna – vapaaehtoinen
               
            
                  9
               
               
                  Niiden yritysten määrä, jotka ovat kohdanneet merkittäviä vaikeuksia
               
               
                  Absoluuttisena arvona, prosentteina kaikista yrityksistä, prosentteina innovatiivisista yrityksistä ja prosentteina niistä yrityksistä, jotka eivät ole innovatiivisia, ilmaistuna
               
            Jäsenvaltiot laativat edellä mainittujen tilastotietojen lisäksi lisätilastoja (niiden jaottelu mukaan luettuna) Oslon käsikirjassa lueteltujen pääteemojen mukaisesti. Kyseisistä lisätilastoista päätetään tiiviissä yhteistyössä jäsenvaltioiden kanssa.
      2 jakso
      Tiedot on toimitettava ainakin NACE Rev. 1.1 -toimialaluokituksen pääluokkiin C, D, E, I ja J, kaksinumerotasoon 51 ja 72 sekä kolminumerotasoon 74.2 ja 74.3 kuuluvista yrityksistä.
      3 jakso
      Kaikki muuttujat on ilmoitettava joka neljäs vuosi, paitsi muuttujat 1, 2, 3, 4 ja 5, jotka ilmoitetaan joka toinen vuosi.
      4 jakso
      Ensimmäinen viitevuosi, jolta tilastot laaditaan, on kalenterivuosi 2004.
      5 jakso
      
                  1.
               
               
                  Kaikki tulokset jaotellaan taloudellisen toiminnan mukaan (NACE Rev. 1.1) pääluokkatasolla ja seuraaviin työntekijöiden määriin perustuviin luokkiin: 10–49 työntekijää, 50–249 työntekijää ja yli 249 työntekijää.
               
            
                  2.
               
               
                  Kaikki tulokset jaotellaan taloudellisen toiminnan perusteella (NACE Rev. 1.1) kaksinumerotasolla.
               
            
                  3.
               
               
                  Muuttujan 5 tulokset jaotellaan innovaatioyhteistyön lajin mukaan. Muuttujan 7 tulokset jaotellaan innovaation vaikutusten lajin mukaan. Muuttujan 8 tulokset jaotellaan tietolähteen lajin mukaan. Muuttujan 9 tulokset jaotellaan vaikeuksien lajin mukaan. Näistä jaotteluista päätetään tiiviissä yhteistyössä jäsenvaltioiden kanssa.
               
            6 jakso
      
                  1.
               
               
                  Kaikki tulokset on toimitettava 18 kuukauden kuluessa viiteajanjakson kalenterivuoden päättymisestä.
               
            
                  2.
               
               
                  Jäsenvaltiot voivat toimittaa vapaaehtoisesti komissiolle (Eurostatille) yksittäisiä tietueita, jotka sisältävät kaikki kansallisissa innovaatioselvityksissä tutkitut tilastolliset yksiköt.
               
            7 jakso
      
                  1.
               
               
                  Joka neljäs vuosi tehtävän ja viitevuodesta 2004 alkavan yhteisön innovaatiotutkimuksen kyselylomake kattaa Oslon käsikirjassa luetellut pääteemat yritysinnovaatioiden mittaamisen osalta.
               
            
                  2.
               
               
                  Komissio (Eurostat) antaa tiiviissä yhteistyössä jäsenvaltioiden kanssa yhteisön innovaatiotutkimuksen menetelmäsuosituksia, joiden avulla tutkimuksen tuloksia voidaan yhdenmukaistaa entistäkin pidemmälle. Näitä suosituksia annetaan ainakin seuraavista kysymyksistä: tutkimuksen kohderyhmä, kyselytutkimuksen menetelmät (alueelliset näkökulmat mukaan luettuina), yhdenmukaistettu kyselytutkimuslomake, tietojen keruu, käsittely ja toimittaminen sekä tietojen laatuvaatimukset.
               
            
                  3.
               
               
                  Menetelmäsuosituksia laaditaan jäsenvaltioiden kanssa tiiviissä yhteistyössä myös muille innovaatiotutkimuksille, joita tehdään joka neljäs vuosi alkaen viitevuodesta 2006.
               
            
                  4.
               
               
                  Jäsenvaltioiden on toimitettava komissiolle (Eurostatille) tarvittavat tiedot, jotka koskevat kansallisissa innovaatiotilastoissa käytettyjä menetelmiä.
               
            8 jakso
      Jos tämä edellyttää merkittäviä muutoksia kansallisiin tilastojärjestelmiin, komissio voi myöntää jäsenvaltioille ensimmäiseltä viitevuodelta 2004 koottavia tilastoja koskevia poikkeuksia. Muita poikkeuksia voidaan myöntää NACE Rev. 1.1:n mukaisten taloudellisten toimintojen mukaisen luokituksen ja/tai viitevuotta 2006 varten koottavien tilastojen kokoluokkajaottelun osalta.